text: 36-årig mand erkender: Jeg stod bag bombetrussel mod skole
  06 maj 2015 kl. 10.16
  En 36-årig mand har erkendt at stå bag bombetruslen mod Rødding Skole.
  Syd- og Sønderjyllands Politi har løsladt den 36-årige mand, som i går indtelefonerede en bombetrussel mod Rødding Skole. Det skriver Syd- og Sønderjyllands Politi i en pressemeddelelse.
  Manden har erkendt at stå bag bombetruslen mod skolen, som førte til at mere end 600 elever og medarbejdere på skolen måtte evakueres.
  Sagen vil senere få et retsligt efterspil for manden.
  